Կիրիլ Բլեդնի

**Կիրիլ Բլեդնի** (իրական անուն` **Կիրիլ Ռուսլանովիչ Տիմոշենկո**; , ), ուկրաինացի երաժիշտ, «Пошлая Молли» ռոք խմբի ֆրոնտմեն։

## Կենսագրություն
Կիրիլը ծնվել է Զմիյովում։ Մանուկ հասակում բարդ դեռահաս էր ու օրերով կարող էր տուն չվերադառնալ։ Կիրիլը կիթառը վերցրել է 14 տարեկանում, մինչ այդ նա մի քիչ ռեփ էր կարդում։ Ռոք երաժշտության հանդեպ նրա կիրքը ոգեշնչվել է ամերիկյան Mindless Self Indulgence խմբի և Կուրտ Քոբեյնի աշխատանքով։ Տիմոշենկոն սիրում էր տարբեր տեսակի երաժշտություն, միաժամանակ լսում էր և՛ Էմինեմ, և՛ «Ներվի»։ Երաժշտի խոսքով՝ «Бледный ()» մականունն առաջացել է այն բանից հետո, երբ նա առաջին անգամ փորձել է մարիխուանա ծխել և շատ գունատվել է։ Նա ընդունվել է տեխնիկում, սովորել հեռակա կարգով, բայց թողել է ուսումը, որպեսզի սկսի գումար աշխատել և թողարկել իր առաջին ալբոմը։ Ծնողները հավանություն չեն տվել այդ մոտեցմանը, սակայն չեն կանգնեցրել իրենց որդուն։ Նախքան իր երաժշտական ​​կարիերան սկսելը, նա աշխատում էր որպես պահակ սուպերմարկետում, ապրում էր քիչ գումարով առանց ծնողների օգնության և ձայնագրում էր իր առաջին երգերը։

«Пошлая Молли» խումբը Կիրիլը ստեղծել է 2016 թվականին։ Խմբի առաջին համերգը տեղի է ունեցել 2016 թվականին, սակայն հանդիսատեսները հիմնականում Կիրիլի ընկերներն ու ծանոթներն էին։ Հաջորդ ելույթին կատարողները ակնկալում էին տեսնել մոտ 150 հանդիսատես, սակայն դահլիճում կար 400 մարդ, չնայած այն հանգամանքին, որ խումբը պատրաստ էր կատարել ընդամենը երեք երգ։ Բլեդնին ներդրումներ չի կատարել իր նախագծի առաջմղման համար. Խմբի հայտնիությունը սկսել է աճել ՎԿ-ի հանրության կողմից հետաքրքրության շնորհիվ:

2017 թվականին նա թողարկել է իր առաջին ալբոմը՝ ''«8 способов как бросить дрочить»'', 2017 թվականին։ Ալբոմի հաջողությունից հետո Կիրիլը դարձել է ՅուԹյուբի մի քանի շոուների հյուր։ 2018 թվականի հունվարին թողարկվել է հաջորդ ալբոմը՝ ''«Грустная девчонка с глазами как у собаки»''։ Նույն թվականին Կիրիլը երկար հարցազրույց է տվել Յուրի Դուդին։ Այդ ժամանակ նրա խումբն արդեն մի քանի հազար մարդ էր հավաքում համերգներին։ 2018 թվականի վերջին Կիրիլի խումբը թողարկել է *[[Очень страшная Молли 3 (Մաս 1)|«Очень страшная Молли 3 (Մաս 1)»]]* մինի ալբոմը։

Երկար դադարից հետո 2019 թվականի վերջին կատարողը նկարահանվել է Gazgolder ալիքի «*Музыкалити*» ՅուԹյուբ շոուում, 2020 թվականի փետրվարին նա թողարկել է նոր մինի ալբոմը՝ *Paycheck*-ը։ Ավելի ուշ՝ 2020 թվականին, երաժիշտը հրավիրվել է նկարահանելու «*Вечерний Ургант*» ծրագրում, իսկ դեկտեմբերին նա մասնակցել է «Пошлая Молли» առցանց համերգին MTS Live-ում։
մինի|Пошлая Молли, առաջին համերգը 2020 թվականին
2020 թվականին կատարողին մեղադրեցին սեռական ոտնձգությունների մեջ՝ ՏիկՏոկում մի աղջկա տեսանյութի պատճառով, ով պնդում էր, որ Կիրիլ Տիմոշենկոն ոտնձգություն է կատարել իր հանդեպ, մինչդեռ Կիրիլը հերքել է բոլոր մեղադրանքները:

Իր կարիերայի սկզբում Կիրիլը քննադատում էր ժամանակակից կատարողներին, դատապարտում բոլորին, ովքեր ստեղծագործություններ են ստեղծում կոնկրետ լսարանի համար և բիզնես են անում ստեղծագործությունից: Նա Պաշա Տեխնիկին անվանել է լավագույն ռեփեր, իսկ ՅուԹյուբի իր շոուում ասել է, որ ատում է Imagine Dragons-ը, OneRepublic-ը, Coldplay-ն ու Էլջեյին։ Ավելի ուշ՝ 2020 թվականին, նա մտափոխվել է և TNT Music-ին տված հարցազրույցում ներողություն խնդրել Էլջեյից։

2021 թվականի օգոստոսի 21-ին Գելենջիկում համերգի ժամանակ Կիրիլը 48 ժամով բերման է ենթարկվել ոստիկանական բաժանմունքում։ Նրան սպառնում էր մինչև 15 օր կալանք, սակայն ամեն ինչ ավարտվեց տուգանքով։ Ձերբակալության պատճառը եղել է «հարբած ծեծկռտուքը». իր ելույթի վերջում Կիրիլը հանդիսատեսին հրավիրել է բեմ, և սկսվել է հրմշտոց:

2022 թվականի փետրվարի 24-ին Ուկրաինա Ռուսաստանի լայնամասշտաբ ներխուժման մեկնարկից հետո երաժիշտը լքել է Ռուսաստանի Դաշնությունը, չեղարկել Ռուսաստանում նախատեսված բոլոր համերգները և հայտարարել, որ դրանք այլևս չեն լինելու։ Ավելի ուշ՝ 2022 թվականին, Կիրիլը և խումբը բարեգործական համերգներ են անցկացրել՝ ի աջակցություն Ուկրաինայի։

2023 թվականի նոյեմբերին Կիրիլ Տիմոշենկոն Լեհաստանում հրապարակել է մի տեսանյութ՝ արտահայտելով իր դժգոհությունը լեհերենի վերաբերյալ և առաջարկել լեհերին անցնել «նորմալ» լեզվի՝ ռուսերենի։ Նա նաև խորհուրդ է տվել Լեհաստանին կրկին դառնալ Ռուսական կայսրության մաս։ Իր հետևորդների վրդովմունքից հետո նա հայտարարել է, որ տեսահոլովակը, ըստ երևույթին, պարոդիա է։ Արդյունքում նոյեմբերի 7-ին կազմակերպիչ «Winiary Bookings» ընկերությունը չեղյալ է հայտարարել խմբի բոլոր համերգները Լեհաստանում՝ վոկալիստի հակալեհական հայտարարությունների պատճառով։ 2024 թվականի դեկտեմբերի 20-ին ԵՄ-ն 10 տարով արգելել է նրա մուտքը երկիր։

## Սոլո սկավառակագրություն
* 2018 — Бобёр (DJSYMBIOTHIC, Dropbled-ի հետ միասին)

## Ծանոթագրություններ

## Արտաքին հղումներ
* Пошлая Молли (խումբ)
* Կիրիլ Բլեդնին MTV-ում

Կատեգորիա:21-րդ դարի երգիչներ և երգչուհիներ
Կատեգորիա:Ուկրաինական ռոք խմբեր
Կատեգորիա:Ռուս երգիչներ